บาทเปิด 32.44/46 อ่อนค่าตามภูมิภาค
เงินบาทเปิด 32.44/46 อ่อนค่าตามภูมิภาค รอดูตัวเลขจ้างงานนอกภาคเกษตรสหรัฐฯ
3 ต.ค. 2557

เงินบาทเปิด 32.44/46 อ่อนค่าตามภูมิภาค รอดูตัวเลขจ้างงานนอกภาคเกษตรสหรัฐฯ
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 32.44/46 บาท/ดอลลาร์ ปรับตัวอ่อนค่าจากช่วงปิดตลาดเย็นวานนี้ที่ระดับ 32.39/43 บาท/ดอลลาร์ เคลื่อนไหวในทิศทางเดียวกับค่าเงินภูมิภาค ตลาดยังรอปัจจัยใหม่
"เปิดตลาดเช้านี้ปรับตัวอ่อนค่ามานิดหน่อย แต่ตลาดยังนิ่งๆ คงรอ Non Farm Payroll คืนนี้" นักบริหารเงิน กล่าว
ผลการประชุมธนาคารกลางยุโรป(ECB) เมื่อคืนนี้ไม่มีผลกระทบต่อตลาดมากนัก แต่คืนนี้จะมีการประกาศตัวเลขการจ้างงานนอกภาคเกษตรกรรม(Non Farm Payroll) ของสหรัฐ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.38-32.50 บาท/ดอลลาร์
"ไม่น่าขยับไปไกล ยกเว้นมี flow ล็อตใหญ่ๆ เข้ามา" นักบริหารเงิน กล่าว